12. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ, ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ ΓΕΩΡΓΙΑΣ Αριθ. 72456/1326 της 5/12 Οκτ. 1977 (ΦΕΚ Β΄ 996) Περί λήξεως της θητείας των Διοικητικών Συμβουλίων, των Ταμείων Γεωργίας, Κτηνοτροφίας και Δασών και ορισμού της νέας συνθέσεως αυτών. Με κοινή απόφαση των Υπουργών Προεδρίας Κυβερνήσεως, Συντονισμού και Γεωργίας αριθ. 72456/1326/19.9.1977, θεωρείται ότι έληξε η θητεία των Διοικητικών Συμβουλίων των Ταμείων Γεωργίας, Κτηνοτροφίας και Δασών που έχουν συσταθεί με την 311509/6108/10.9.74 απόφαση και ορίζεται η νέα σύνθεση αυτών ως κατωτέρω: α)Από το Νομάρχη, ως Πρόεδρο, (με αναπληρωτή του το Διευθυντή της Νομαρχίας). Η 37580/1450/25 Μαΐου–14 Ιουν. 1979 (ΦΕΚ Β΄ 552) απόφ. Υπ. Συντονισμού, Προεδρίας   Κυβερνήσεως   και  Γεωργίας όρισε ότι το Νο(Αντί για τη σελ. 214,01(α) Σελ. 214,01(β) Τεύχος 720-Σελ. 59 Γεωργικά Ταμεία 16.Β.β.10-12 μάρχη τον αναπληρώνει ο νόμιμος αναπληρωτής του, σύμφωνα με τη διάταξη του άρθρ. 15 παρ. 4 του Νόμ. 266/76. β)Από το Δ/ντή της Διευθύνσεως Γεωργίας με αναπληρωτή το νόμιμο αναπληρωτή του. γ)Από το Διευθυντή της Διευθύνσεως Δασών ή τον Προϊστάμενο του Δασαρχείου όπου δεν λειτουργεί Διεύθυνση Δασών, οι οποίοι αναπληρώνονται από τους νόμιμους αναπληρωτές τους. δ)Από το Διευθυντή της Διευθύνσεως Κτηνιατρικής ή τον Προϊστάμενο του Νομοκτηνιατρείου, όπου δε λειτουργεί Δ/νση Κτηνιατρικής, οι οποίοι αναπληρώνονται από τους νόμιμους αναπληρωτές τους. ε)Από τον Προϊστάμενο του Οικονομικού Τμήματος της οικείας Δ/νσεως Γεωργίας, με αναπληρωτή το νόμιμο αναπληρωτή του. Στο Διοικητικό Συμβούλιο του Ταμείου Γεωργίας, Κτηνοτροφίας και Δασών, Ανατολικής Αττικής, στην περιφέρεια του οποίου δε λειτουργεί καμιά Κτηνιατρική Υπηρεσία θα μετέχει ως τέταρτο μέλος ένας Κτηνίατρος της Δ/νσεως Κτηνιατρικής του Ν. Αττικής, οριζόμενος με τον αναπληρωτή του από το Νομάρχη. Η Σύνθεση των Διοικητικών Συμβουλίων των Ταμείων Γεωργίας, Κτηνοτροφίας και Δασών Ορεστιάδος, Γιαννιτσών και Τριφυλλίας ορίζεται τριμελής και απαρτίζεται: α)Από το Διευθυντή Γεωργίας ως Πρόεδρο. β)Από τον Προϊστάμενο του Οικονομικού Τμήματος της Δ/νσεως Γεωργίας. γ)Από τον Προϊστάμενο του οικείου Δασαρχείου ή του Αγροτικού Κτηνιατρείου όπου δεν υπάρχει Δασαρχείο. Όταν ο Νομάρχης απουσιάζει ή κωλύεται, προεδρεύει του Συμβουλίου ο ανώτερος κατά βαθμό Δημόσιος Υπάλληλος και επί ισοβάθμων ο αρχαιότερος. Στις συνεδριάσεις του Συμβουλίου μετέχουν χωρίς ψήφο ως Εισηγητές οι Προϊστάμενοι των Υπηρεσιών, ή οι αναπληρωτές τους όταν συζητούνται θέματα της αρμοδιότητάς τους. 